
LĪGUMS

PAR AUTOMOBIĻU IEGĀDI
 STARP

VALSTS SOCIĀLĀS APDROŠINĀŠANAS AĢENTŪRU

UN

_____ „........ ”

___.daļā

(Pasūtītāja nr. VSAA 2026/92
PIEGĀTĀTĀJA nr. __________)

	Rīgā
	Līguma noslēgšanas datums: Pušu pievienotais pēdējā laika zīmoga pievienošanas datums


Valsts sociālās apdrošināšanas aģentūra (VSAA), nodokļu maksātāja reģistrācijas Nr.: LV90001669496, juridiskā adrese: Lāčplēša iela 70a, Rīga, LV-1011, tās direktora Māra Krastiņa personā, kurš rīkojas saskaņā ar 2012.gada 18.decembra MK noteikumiem Nr.911 „Valsts sociālās apdrošināšanas nolikums”, turpmāk saukta Pasūtītājs, no vienas puses, un

__________ „_________”, reģistrācijas Nr.___________, juridiskā adrese_____________, tās ____________ personā, kurš/a rīkojas saskaņā ar _______, turpmāk saukts Piegādātājs, no otras puses, 

kopā saukti – Puses, katra atsevišķi – Puse, pamatojoties uz Pasūtītāja iepirkuma „Auto iegāde saimniecisko funkciju izpildei VSAA teritoriālajās struktūrvienībās” (iepirkuma identifikācijas Nr. VSAA 2026/92) rezultātiem __.daļā, savstarpēji vienojoties, bez maldības, viltus un spaidiem, noslēdz savā starpā šādu līgumu, turpmāk – Līgums, par turpmāk minēto:

1. Līguma priekšmets

1.1 Piegādātājs pārdod un piegādā, bet Pasūtītājs pieņem jaunus/u automobiļus/elektroautomobili /vajadzīgo atzīmēt/ _________, turpmāk tekstā saukts – Automobiļi/s, saskaņā ar Tehnisko piedāvājumu (Līguma pielikums Nr.1) un Finanšu piedāvājumu (Līguma pielikums Nr.2), Līguma noteikumiem un Pasūtītāja norādījumiem.
2. Līguma summa un norēķinu kārtība

2.1 Līguma summa par Līgumā noteikto Automobiļu/a un tā piegādi ir EUR _________ neieskaitot PVN (_________________). Papildus tiek piemērots PVN saskaņā ar spēkā esošo normatīvo aktu noteikumiem.

2.2 Līguma 2.1. punktā uzrādītajā summā tiek ietverti visi Piegādātāja izdevumi, kas saistīti ar Automobiļu piegādi atbilstoši Tehniskajam piedāvājumam (Līguma pielikums Nr.1) un citas nepieciešamās darbības, kas saistītas ar Automobiļu nodošanu Pasūtītāja pilnvarotai personai, t.sk. reģistrāciju VAS „Ceļu satiksmes drošības direkcija” (turpmāk Līguma tekstā – CSDD) uz Pasūtītāja vārda.

2.3 Līguma 2.1.punktā noteikto Līguma summu Pasūtītājs samaksā Piegādātājam 5 (piecu) darba dienu laikā, skaitot no dienas, kad Pušu pārstāvji ir parakstījuši Līguma 3.1.punktā noteikto Automobiļu pieņemšanas-nodošanas aktu un Piegādātājs ir nosūtījis rēķinu uz Pasūtītāja norādīto e-adresi: rekini@90001669496.
2.4 Apmaksa tiek uzskatīta par izdarītu ar brīdi, kad Pasūtītājs ir veicis pārskaitījumu uz Līgumā norādīto Piegādātāja kontu bankā.

3. Automobiļu pieņemšanas – nodošanas kārtība

3.1 Automobiļi tiek nodoti ar pieņemšanas - nodošanas aktu (turpmāk – Akts):

3.1.1.  Akts tiek parakstīts pēc tam, kad Piegādātājs ir veicis Automobiļu reģistrāciju uz Pasūtītāja vārda CSDD, tehnisko apskati un piegādi.
3.1.2. Automobiļi uzskatāms par piegādātu un nodotu Pasūtītājam ar dienu, kad Puses Aktu ir parakstījušas bez iebildumiem;

3.1.3. Akts tiek parakstīts 1 (vienas) darba dienas laikā, skaitot no dienas, kad ir pabeigtas Automobiļu piegādes un Pasūtītājs ir saņēmis no Piegādātāja Aktu.

3.2 Gadījumā, ja Automobiļu pieņemšanas – nodošanas laikā Pasūtītājs konstatē, ka:

3.2.1 Automobiļi kopumā vai kāda tā daļa neatbilst Līguma un tā pielikumu nosacījumiem un/vai Automobiļi kopumā vai kāda tā daļa ir bojāta, tad par to sagatavojams Defektu akts, kuru paraksta Pušu pilnvarotie pārstāvji un tiek pārtraukta Automobiļu pieņemšana-nodošana;

3.2.2 Piegādātājam, Pušu parakstītajā Defektu aktā norādītajā termiņā (kurš nedrīkst būt ilgāks par 10 darba dienām) ar saviem spēkiem un uz sava rēķina jānovērš Defektu aktā konstatētie trūkumi vai nepieciešamības gadījumā jāveic Līguma un tā pielikumu nosacījumiem neatbilstošā Automobiļa nomaiņa pret visiem Līguma un tā pielikumu nosacījumiem un prasībām atbilstošu Automobili;

3.3 Pieņemot Automobiļus, Pasūtītājs pēc saviem ieskatiem ir tiesīgs veikt Automobiļu iepriekšēju pārbaudi – izmēģinājuma braucienu, lai pārliecinātos par Automobiļu atbilstību Līgumam un tā pielikumu prasībām. Pasūtītājs pēc saviem ieskatiem pie Automobiļu pieņemšanas ir tiesīgs pieaicināt ekspertu.

3.4 Piegādātājs ir atbildīgs par Automobiļu pilnīgas vai daļējas bojāejas vai bojāšanas risku līdz Automobiļu nodošanai Pasūtītājam saskaņā ar Līguma 3.1. punktu.

4.
Pušu pienākumi un tiesības

4.1 Piegādātājs apņemas:

4.1.1 Automobiļus piegādāt un nodot Pasūtītājam uz adresi Varakļānu ielā 2, Rīgā, līdz 2026.gada ___.________(tiks papildināts atbilstoši Piegādātāja piedāvājumā iesniegtajai informācijai).

4.1.2 reģistrēt Automobiļus CSDD uz Pasūtītāja vārda un veikt piegādi atbilstoši Tehniskajam piedāvājumam. Visi nodokļi, nodevas un izmaksas, kas saistītas ar Automobiļu piegādi un reģistrēšanu CSDD, ir iekļautas Līguma 2.1.punktā noteiktajā Līguma summā. Šajā Līguma punktā noteiktās darbības Piegādātājs izpilda tajā pašā dienā, kad Pušu pilnvarotie pārstāvji paraksta Aktu, kas noteikts Līguma 3.1.punktā.

4.1.3 Automobiļu pārdošanā un piegādē ievērot un pildīt Līguma un tā pielikumu nosacījumus.

4.1.4 Līguma darbības laikā nekavējoši rakstiski brīdināt Pasūtītāju par neparedzētiem apstākļiem, kādi radušies no Piegādātāja neatkarīgu iemeslu dēļ un kuru dēļ var tikt traucēta Līguma izpilde.

4.1.5 nodrošināt piegādāto Automobiļu apkopi un remontu Līguma 5.2.punktā noteiktajā garantijas periodā, nezaudējot Automobiļa noteiktās ražotāja un pārdevēja garantijas.

4.1.6 saņemot no Pasūtītāja pretenzijas par Automobiļu kvalitāti un apslēptiem defektiem, kurus nebija iespējams konstatēt, pieņemot Automobili, novērst uz sava rēķina 10 (desmit) darba dienu laikā no Pasūtītāja rakstiskas pretenzijas saņemšanas dienas.
4.1.7 nodrošināt, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
4.2  Pasūtītājs apņemas:

4.2.1 pieņemt Automobiļus atbilstoši Līguma nosacījumiem, ja piegādātie Automobiļi atbilst visām Līguma un tā pielikumu prasībām un nosacījumiem.
4.2.2 samaksāt Piegādātājam par Automobiļiem un tā piegādi atbilstoši Līguma nosacījumiem.
4.3     Pasūtītājam ir arī citas Līgumā un normatīvajos aktos noteiktās tiesības.
4.4 Pasūtītājam ir tiesības izvērtēt budžeta iespējas un precizēt piegādes laiku saskaņā ar iespējām apmaksāt pasūtījumu.
4.5 Pasūtītājs, ņemot vērā savas budžeta iespējas, patur tiesības samazināt iegādājamo automobiļu skaitu.
5. Garantija 
5.1 Piegādātājs garantē, ka piegādātie Automobiļi atbilst vieglo pasažieru automobiļu ražotāja noteiktajiem tehniskajiem standartiem, Līguma un tā pielikumu nosacījumiem un Latvijas Republikas spēkā esošajiem normatīvo aktu noteikumiem, kas attiecas uz Automobiļiem.

5.2 Automobiļu garantija ir __  gadi vai _______ km (tiks papildināts atbilstoši Piegādātāja piedāvājumā iesniegtajai informācijai).

5.3 Līguma punktā noteiktais garantijas termiņš sākas no dienas, kad Pušu pilnvarotie pārstāvji ir parakstījuši Aktu, kas noteikts Līguma 3.1.punktā.

5.4 Pasūtītājam ir tiesības Automobiļu garantijas termiņā, kas noteikts Līguma 5.2.punktā, pieteikt Piegādātājam pretenzijas par Automobiļu kvalitāti un apslēptiem defektiem, kurus nebija iespējams konstatēt, pieņemot Automobiļus, kurus Piegādātājs novērš uz sava rēķina 10 (desmit) darba dienu laikā no Pasūtītāja rakstiskas pretenzijas saņemšanas dienas. 

6. Pušu atbildība par saistību neizpildi

6.1 Līgumā noteiktā samaksas termiņa kavējuma gadījumā Pasūtītājs maksā Piegādātājam līgumsodu 0,2% apmērā no neapmaksātās Līguma summas par katru nokavēto dienu, taču kopumā ne vairāk kā 10% no Līguma summas, kas noteikta Līguma 2.1.punktā. Uz šī Līguma punkta pamata aprēķinātie līgumsodi Pasūtītājam ir jānomaksā 5 (piecu) darba dienu laikā, skaitot no dienas, kad Pasūtītājs ir saņēmis no Piegādātāja rēķinu par šajā Līguma punktā noteikto līgumsodu.

6.2 Līgumā noteiktā Automobiļu piegādes termiņa nokavējuma gadījumā Piegādātājs maksā Pasūtītājam līgumsodu 0,2% apmērā no Līguma 2.1.punktā noteiktās Līguma summas par katru nokavēto dienu, taču kopumā ne vairāk kā 10% no Līguma 2.1.punktā noteiktās Līguma summas. Uz šī Līguma punkta pamata aprēķinātie līgumsodi Piegādātājam ir jānomaksā 5 (piecu) darba dienu laikā, skaitot no dienas, kad Piegādātājs ir saņēmis no Pasūtītāja rēķinu par šajā Līguma punktā noteikto līgumsodu.

6.3 Līgumsoda samaksa neatbrīvo Puses no Līgumā noteikto saistību izpildes un zaudējumu atlīdzības pienākuma.

6.4 Zaudējumu atlīdzināšana neatbrīvo Puses no Līgumā noteikto saistību izpildes. Līgumsoda samaksa netiek ieskaitīta zaudējumu summas aprēķinā.

7. Nepārvaramas varas apstākļi

7.1 Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, okupāciju, terora aktus, blokādes, embargo, streikus (izņemot Pušu darbinieku streikus), importa/eksporta aizliegumus.

7.2 Nepārvaramas varas apstākļu pierādīšanas pienākums tai Pusei, kura uz tiem atsaucas.

7.3 Puse, kura nokļuvusi nepārvaramas varas apstākļos, ne vēlāk kā 3 dienu laikā rakstiski informē par to otru Pusi.

7.4 Nepārvaramas varas apstākļu iestāšanās gadījumā Puses vienojas par Līgumā noteikto saistību izpildes termiņu.

7.5 Ja nepārvaramas varas apstākļi ilgst vairāk nekā 1 (vienu) mēnesi, jebkurai no Pusēm ir tiesības vienpusējā kārtā atkāpties no Līguma, paziņojot par to otrai Pusei vismaz 10 (desmit) dienas iepriekš. Šajā gadījumā Puses veic savstarpējos norēķinus līdz Līguma izbeigšanās brīdim.

8. Līguma darbības termiņš un Līguma grozīšana

8.1
Līgums stājas spēkā no abpusējas līguma parakstīšanas brīža un ir spēkā līdz savstarpējo saistību pilnīgai izpildei.

8.2  Līguma darbības laikā Puses ir tiesīgas veikt grozījumus Līgumā tikai Publisko iepirkumu likuma (turpmāk – PIL) 61. panta pirmajā daļā un Līgumā noteiktajos gadījumos (gan būtiskus, gan nebūtiskus). Puses nav tiesīgas veikt būtiskus Līguma grozījumus, kas atbilst 61. panta otrās daļas regulējumam. Jebkuri grozījumi vai papildinājumi Līgumā izdarāmi rakstveidā, un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.

8.3   Līguma grozīšana notiek, ievērojot PIL 61. pantā noteikto.

8.4  Pusēm ir tiesības veikt grozījumus Līgumā, kas attiecas uz:

8.4.1. Līguma izpildes termiņa pagarināšanu, ja iestājušies tādi apstākļi, kurus Pasūtītājs iepriekš nevarēja paredzēt, vai ja saņemts Piegādātāja motivēts lūgums, kurā norādīti objektīvi apstākļi Līguma izpildes termiņa pagarināšanai;
8.4.2. iegādājamo automobiļu skaita samazināšanu, ja Pasūtītājam nav pietiekami finanšu līdzekļi.
8.5
Līgums var tikt izbeigts pirms termiņa, Pusēm par to savstarpēji rakstiski vienojoties.

8.6
Pasūtītājam ir tiesības vienpusēji atkāpties no Līguma, par to 5 (piecas) darba dienas iepriekš rakstiski paziņojot Piegādātājam, gadījumos, ja:

8.6.1. Piegādātājs Līgumā noteikto Automobiļu piegādes termiņu kavē vairāk kā 10 (desmit) kalendārās dienas.

8.6.2. Jebkurā Līguma izpildes stadijā noskaidrojas, ka Piegādātājs nav spējīgs izpildīt Līgumā noteiktās saistības kopumā vai kādā to daļā.

8.6.3. Piegādātājam ir ierosināts maksātnespējas process, tiesiskās aizsardzības process vai tā saimnieciskā darbība ir apturēta vai pārtraukta, vai iestājušies citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

8.6.4. Līgumu nav iespējams izpildīt tādēļ, ka Piegādātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas.
9. Citi nosacījumi

9.1
Strīdus, kuri rodas saistībā ar šo Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota Latvijas Republikas tiesā normatīvajos aktos noteiktajā kārtībā.

9.2
Ja kāds no šī Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.

9.3
Visi Līguma grozījumi, labojumi vai papildinājumi noformējami rakstveidā, Pusēm savstarpēji vienojoties, izņemot Līgumā noteiktajos gadījumos, kad Pusēm ir tiesības veikt darbības vienpusēji. Tie pievienojami Līgumam kā pielikumi un kļūst par Līguma neatņemamu sastāvdaļu.

9.4
Puses apliecina, ka tām ir likumīgas tiesības, pilnvaras un rīcībspēja atbilstoši likumiem un citiem normatīvajiem aktiem pildīt saskaņā ar šo Līgumu uzņemtās saistības.

9.5
Puses nav tiesīgas izpaust trešajām personām informāciju, kas veicot Līguma izpildi nonākusi viņu rīcībā. Šis noteikums neattiecas uz vispārpieejamas informācijas izpaušanu un gadījumiem, kad vienai no Pusēm normatīvajos aktos uzlikts par pienākumu sniegt pieprasīto informāciju.

9.6
Ar šo Līgumu Puses Līguma izpildē nosaka šādus Pušu pārstāvjus:

	Pasūtītāja pārstāvis :
	Piegādātāja pārstāvis:

	 
	


9.7
Līguma 9.6. punktā noteiktais Pasūtītāja pārstāvis ir atbildīgs par darbības koordinēšanu atbilstoši šim Līgumam, par Automobiļu un Akta pieņemšanu un parakstīšanu, par rēķina saņemšanu, tā saskaņošanu, nosūtīšanu apmaksai, kā arī citu šajā Līgumā noteikto pienākumu izpildi.
9.8
Līguma 9.6. punktā noteiktais Piegādātāja pārstāvis ir atbildīgs par darbības koordinēšanu atbilstoši šim Līgumam, par rēķina un Akta sagatavošanu un iesniegšanu, Akta parakstīšanu, garantijas laikā konstatēto trūkumu novēršanas kontroli un koordinēšanu, kā arī citu šajā Līgumā noteikto pienākumu izpildi.

9.9
Jebkura korespondence, kas tiek nosūtīta otrai Pusei pa pastu ir uzskatāma par saņemtu septītajā dienā, skaitot no tās iesniegšanas pastā. Jebkura informācija, kas nosūtīta Piegādātājam uz Līguma 9.6. punktā noteikto e-pastu uzskatāma par saņemtu tās nosūtīšanas dienā.

9.10
Pušu pārstāvjiem ir pienākums ne vēlāk kā piecu dienu laikā rakstveidā informēt vienai otru par izmaiņām Līgumā norādītajos rekvizītos (nosaukuma, adreses, norēķinu rekvizītu u.tml.) un Līguma 9.6.punktā noteikto Pušu pārstāvju maiņu. Šādā gadījumā atsevišķi Līguma grozījumi netiek gatavoti. Ja kāda no Pusēm nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.

9.11 Ar Līgumu uzņemtās Pušu tiesības un pienākumi ir saistoši Pušu tiesību un saistību pārņēmējiem.
9.12 Līgums ar tā pielikumiem (pielikums Nr.1 – Tehniskais piedāvājums,  pielikums Nr.2 – Finanšu piedāvājums un pielikums Nr.3 – Automobiļu pieņemšanas – nodošanas akta forma) parakstīts elektroniski ar drošu elektronisko parakstu un satur laika zīmogu.
10.Pušu rekvizīti, juridiskās adreses un paraksti

	Pasūtītājs:
	Piegādātājs:

	Valsts sociālās apdrošināšanas aģentūra

Lāčplēša iela 70 a, Rīga, LV 1011, Latvija

Nodokļu maksātāja reģ. Nr. 90001669496

Valsts kase 

BIC kods: TRELLV22

Konts: LV84TREL5180453065000


	

	____________________________

Direktors M.Krastiņš

	_______________________________

                            .


Parakstot ar elektronisko parakstu ir jāiekļauj norāde: Dokuments parakstīts ar drošu elektronisko parakstu un satur laika zīmogu.

1.Pielikums 

 līgumam “Auto iegāde saimniecisko funkciju izpildei

VSAA teritoriālajās struktūrvienībās”  

(Pasūtītāja Nr. VSAA 2026/92
Piegādātāja Nr. ____________)

Tehniskais piedāvājums 

Iepirkumam „Auto iegāde saimniecisko funkciju izpildei

VSAA teritoriālajās struktūrvienībās”

(Iepirkuma identifikācijas Nr. VSAA 2026/92)

2.Pielikums 

līgumam “Auto iegāde saimniecisko funkciju izpildei

VSAA teritoriālajās struktūrvienībās”  

(Pasūtītāja Nr. VSAA 2026/92

Piegādātāja Nr. ____________)

Finanšu piedāvājums

Iepirkumam „Auto iegāde saimniecisko funkciju izpildei

VSAA teritoriālajās struktūrvienībās”

(Iepirkuma identifikācijas Nr. VSAA 2026/92)

3.Pielikums 

 līgumam “Auto iegāde saimniecisko funkciju izpildei

VSAA teritoriālajās struktūrvienībās”  

(Pasūtītāja Nr. VSAA 2026/92

Piegādātāja Nr. ____________)

	Automobiļu pieņemšanas – nodošanas akta forma

Rīgā,                                                                              202_.gada ___._________________

      Valsts sociālās apdrošināšanas aģentūra (VSAA), nodokļu maksātāja reģistrācijas Nr.90001669496, juridiskā adrese Lāčplēša iela 70a, Rīga, LV-1011, kuras vārdā saskaņā ar 2026.gada ___._________ līgumu „Auto iegāde saimniecisko funkciju izpildei VSAA teritoriālajās struktūrvienībās” (identifikācijas Nr. VSAA 2026/92), turpmāk - Līgums, 9.6.punktu rīkojas ________________________, turpmāk – Pasūtītāja pārstāvis, no vienas puses, un

___________ „___________”, reģistrācijas Nr. ____________, juridiskā adrese: ______________________, kuras vārdā saskaņā ar __________ rīkojas ____________, turpmāk – Piegādātāja pārstāvis, no otras puses,

kopā saukti – Puses, katra atsevišķi – Puse, pamatojoties uz Līguma 3.1. punktu, sagatavo šādu Pusēm un to tiesību un saistību pārņēmējiem saistošu aktu, turpmāk – Akts, par sekojošo:

1. Piegādātājs ir piegādājis automobiļus/elektromobili __________/vajadzīgo atzīmēt/, par kopējo summu EUR _____ (__________________), ieskaitot 21% pievienotās vērtības nodokli (PVN) EUR ______ (_____________________) saskaņā ar Tehnisko piedāvājumu un Līguma noteikumiem:
Marka, modelis

VIN (šasijas Nr.)

Izlaidums gads

Reģistrācijas datums CSDD

Nobraukums (odometra rādījums)

Degvielas veids un atlikums bākā

Krāsa

Valsts reģistrācijas Nr.

Reģistrācijas apliecības Nr.

Aizdedzes atslēgu (karšu) skaits

          gab.

Signalizācijas pultis

          gab.

Dokumentācija pielikumā:

1. Automobiļu reģistrācijas apliecība;

2. Tehniskā dokumentācija;

3. Servisa grāmatiņa;

4. OCTA polise Nr.________;

Aprīkojums

1. ………………….

Citas piezīmes

2. Piegādātājs garantē, ka piegādātie Automobiļi atbilst vieglo pasažieru automobiļu ražotāja noteiktajiem tehniskajiem standartiem, Līguma un tā pielikumu nosacījumiem un Latvijas Republikas spēkā esošajiem normatīvo aktu noteikumiem, kas attiecas uz Automobiļiem.

3. Akts ir Līguma neatņemama sastāvdaļa.

4.Akts sastādīts uz 2 (divām) lapām, divos identiskos eksemplāros, no kuriem viens atrodas pie Pasūtītāja un otrs pie Piegādātāja, abiem eksemplāriem ir vienāds juridiskais spēks.

5.  Akts satur pilnīgu Pušu vienošanos, Puses to ir izlasījušas un piekrīt visiem tā punktiem, un to ar savu parakstu apliecina.

6.  Piezīmes:

 ________________________________________________________________________

_________________________________________________________________________

Nodeva:

Piegādātāja pārstāvis

Pieņēma:

Pasūtītāja pārstāvis

____________________ __._____

____________________ __.________





